36 
s’il ont besoign, bien lor deuez edier. 
en l’enor dieu qui tot a ä iugier, 
ferrai paien por eus ä domagier.” 
vint en la presse; si commence ä maillier. 
fiert sor ces hiaumes ä deus mains du leuier. 
dedenz les froise; si embarre l’acier. 
vont lor les testes et les cos par derier. 
deuant lui fet paien aclaroier. 
dient paien “mai ait ce charpentier. 
par Mahomet, moult fet a resoignier.” 
Rollan retorne vers les anffanz arrier. 
“Monioie” crie. “ferez, france cheualier. 
mes oncles Karles dorra chascun mollier. 
lä veissiez tant meschin eslessier 
et sor paien ferir et chaploier, 
et tant hauberc derompre et desmellier, 
tant Sarrazin morir et trebuchier. 
a ice poindre en chiet quatre millier, 
qui n’auront iames de redrechier. 
paien esgardent, voient l'ost espoissier, 
la gent Karlon acroistre et aloignier. 
dist l’un A l’autrre “confort u’i a mestier. 
mande a Karles son riere ban arier. 
ne nos i vaut ne ferir ne lancier. 
fuions arier: car n’auons d’el mestier. 
Hiamont no rois mar i uint tornoier. 
bien nos dist voir Balan le messagier 
que Karles iert trop posteis et fier. 
soe estra France; nus ne l’en puet chacier. 
n’auons nul droit de se honor porchacier.” 
a ice mot prennent ä desrengier; 
fuiant s’en vont li gloton pautonier. 
Hiamont regarde et auant et arier, 
et voit des suens la place aclaroier 
et les batalles refuser et plessier, 
ca dix ca vingt foir et esloignier. 
de mautalent cuide vis esragier. 
il point auant por sa honte uengier, 
et crie Affrique, et fet moult grant tempier: 
car il cuidoit ses hommes ralier, 
quant sor lui print Girart a cheuauchier, 
Beoues et Ulaires et plus de vingt milier 
de bone gent qui moult font ä proisier. 
Hiamont d’Aufrique fu moult hardiz et os, 
fort et puisant; assez out pris et los. 
quant voit sa gent si fuiant et desclos, 
BERKER: 
voit bien que Frans l’ont en toz lieus enclos, 
et ses amis voit par le champ toz mors. 
tel duel en a, ne puet auoir repos. 
tint Durendart dont li brant fu mignos. 
fir Anseis, un duc de grant conplos. 
le chief li trenche et la char et les os. 
deuant les piez en chai ius li cors. 
mes n’i li vaul; ia n’ı aura confors, 
qu’au dos le sieut Renier Qlaires et Bos 
et tant maint aulre A rotes et & flos 
et Karlemaigne ä tres tout son eflors. 
se il le tienent, mal sera ses depors; 
le chief perdra, ce sera ses escos. 
Va s’ent Hiamont corecous et dolent, 
enz en sa main sa lance paumeant, 
quant voil sa gent de totes pars fuiant. 
por un petit ne s’ocit o son brant. 
destrier out bon isnel et remuant: 
il n’out mellior desiqu’en oriant. 
lez une roche s’en vet Hiamont fuiant, 
ä soi meisme meruellios duel fesant. 
n’enmeine o lui ne mes le roi Balant 
et Sinagon et li fort roi Gorhant. 
“Balant” dist il, “ge cuidai valoir tant. 
maluesement m’est hui aparissant, 
a moult grant tort aloie ceus blasmant 
qui desloerent A mon pere Agolant 
que coronez ne fuse en son uiuant, 
fox est li hons qui trop croit son anfant.” 
Balant respont hautement en oiant 
“he Hiamont sire, que te vas dementant? 
estes vos dame qui plaigne son anfant?” 
Va s’en Hiamont (n’i a que corecier) 
soi quart de rois qui moult l’auoient chier. 
qui li veist sa lance paumoier, 
qui ne pooit ne fendre ne ploier. 
souent s’apue al col de son destrier ; 
ploroit ses hommes que morz lessoit arier. 
de son grant duel neu seit nul conseillier. 
Karles le suit et li Danois Ögier, 
li dus Girart et Naymes de Baiuier 
her Rollandis et tuit li escuier. 
“ “baron” dist Karles, “nobile cheualier, 
vez la Hiamont et cel escu d’or mier. 
soi quart de rois en cuide reperier. 
s’or nos eschape, poi nos poons proisier. 
